钦定古今图书集成/理学汇编/学行典/第184卷 > 郎方贵
## 钦定古今图书集成/理学汇编/学行典/第184卷 > 郎方贵

按《隋书孝义传》：“郎方贵，淮南人也。少有志尚，与从父
弟双贵同居。开皇中，方贵尝因出行，遇雨，淮水汎长，
于津所寄渡，船人怒之，挝方贵臂折。至家，其弟双贵
惊问所由，方贵具言之。双贵恚恨，遂向津殴击船人
致死。守津者执送之县官案问其状，以方贵为首，当
死，双贵从坐，当流。兄弟二人争为首坐，县司不能断，
送诣州，兄弟各引咎，州不能定，二人争欲赴水而死。
《州状》以闻，上闻而异之，特原其罪，表其门闾，赐物百
段。”后为州主簿。